Košice – mestská časť Kavečany

Košice – mestská časť Kavečany (iné názvy: Košice-Kavečany, Kavečany, ) sú mestská časť Košíc, súčasť okresu Košice I.

Symboly obce 
Podľa Heraldického registra má obec tieto symboly prijaté v roku 2004. Erb je podľa baníckeho motívu podľa odtlačku pečatidla obce z 19. storočia.

Erb 
Na červenom štíte zlatovlasou anjelskou okrídlenou hlavou prevýšené zlaté, skrížené banícke kladivká - bicie a rozpájacie - na strieborných rukovätiach.
Autorom erbu mestskej časti Košice-Kavečany je Mgr. Marcel Bodnár.

Vlajka 
Vlajka má podobu v jednej štvrti od žrde štiepeného listu, ktorého žrďová časť je žlto – modro delená, vejúca časť pozostáva zo štyroch pozdĺžnych pruhov čierneho, bieleho, žltého a červeného v pomere 2:1:1:2. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Polohopis

Ulice 
Budanová, Gorovecká, Gazdovská, Kadlubská, Kopečná, K ihrisku, Lovecká, Lyžiarská, Na rožku, Nivky, Oblá, Podkamenná, Strážna, Široká, Šamborská, Rokytská, Vyšná.

Vodné toky 
 potok Hrubša

Chránené územia 
1. januára 2000 bola Všeobecne záväznou vyhláškou Krajského úradu v Košiciach vyhlásená prírodná pamiatka Kavečianska stráň.
Má rozlohu 31 933 m². Na jej území je zaznamenaný výskyt chráneného a ohrozeného ponikleca veľkokvetého (Pulsatilla grandis). Taktiež sa tu vyskytuje ľan žltý (Linum flavum), orlíček obyčajný (Aquilegia vulgaris) a iné druhy xerotermickej vegetácie. Patrí do geomorfologického celku Čierna hora.

Kultúra a zaujímavosti

Pamiatky

Kostol sv. Petra a Pavla 

Postavený v roku 1783. Od roku 2003 prešiel kompletnou rekonštrukciou vrátane strechy, interiéru, exteriéru a oplotenia. Vnútro kostola oživujú impozantné oltáre. Hlavnému oltáru dominuje socha Najsvätejšieho Srdca Ježišovho, a patrocínium sv. Petra po ľavej strane a sv. Pavla po pravej. Pravý bočný oltár je zasvätený Panne Márii Ružencovej. Na ľavom bočnom oltári sa nachádzajú sochy sv. Jozefa, sv. Alžbety Uhorskej a sv. Anny.

Šport 
 Lyžiarske stredisko Kavečany
 Letná bobová dráha Kavečany
 Košická zoologická záhrada (najväčšia na Slovensku)

Turistický ruch 
V oblasti sa nachádza lesná cyklistická trasa, ktorá spája dve historické obce Sokoľ a Kavečany. Cyklotrasa má dĺžku 13,5 km a v dlhšom úseku je vhodná predovšetkým pre náročnejších cykloturistov. Zaujímavým miestom na trase je prameň Kráľovej studne, ktorý je spojený s históriou kráľa Mateja Korvína a jeho poĺovačiek medzi Košicami a obcou Sokoľ.

  modrá značka: Sokoľ, 280 m. n. m. – Kavečany, 470 m. n. m.

Menej náročné a stredne náročné pešie turistické trate s maximálnym prevýšením 550 m na viacerých trasách z Čermeľskej doliny do vrchov Čiernej hory.

  červená značka: Čermeľská dolina – Čierna hora

Hospodárstvo a infraštruktúra

Doprava 
 autobusová linka číslo

Školstvo 
 materská škola U veselých medvedíkov

Galéria

Pozri aj

Referencie

Externé odkazy 
 Oficiálna webová stránka Kavečian
 Webová stránka lyžiarskeho strediska

Zdroje 

 Kavečany na stránke cassovia.sk
 O Kavečianskej stráni

 
Kavečany